ming030890/wiki-yue-high-quality huggingface dataset:
少年談未來

《少年談未來》（英文：Let's talk about future）係香港MakerVille製作嘅青少年資訊節目，由安冬晴同羅振峰主持，2024年9月5號起逢禮拜四13:00 - 13:30喺香港電視娛樂ViuTV播。節目每一集會邀請一個正在努力進修專業課程，或有職業目標嘅青少年同一個業內專業人士論盡職業當中一切問題。節目唔設字幕。

節目調動
2024年12月26號：由於11:15-15:30重播《Chill Club 推介榜年度推介 23/24》，第17集調到12月27號禮拜五11:30-12:00播。
2025年1月30號：由於11:30-16:00重播《2024年度叱咤樂壇流行榜頒獎典禮》，第22集調到1月31號禮拜五11:30-12:00播。
英特爾

，港交所：04335）係世上最大嘅半導體公司之一，亦係第一間推出x86嘅公司，總部響美國加州聖卡拉拉。由羅伯特·諾伊斯、高登·摩爾、安迪·葛洛夫，以「集成電子（（Integrated Electronics）之名喺1968年7月18號共同創辦公司，將高階晶片設計能力同埋領導業界嘅製造能力結合起嚟。英特爾亦有開發主機板晶片組、網絡介面卡、快閃記憶體、繪圖晶片、嵌入式處理器，對通訊同埋運算相關的產品等。「Intel Inside」嘅廣告標語同奔騰系列處理器喺1990年代間非常成功咁打響咗英特爾嘅名堂。
英特爾早期開發SRAM同DRAM嘅記憶體晶片，喺1990年代之前呢啲記憶體晶片係英特爾嘅主要業務。喺1990年代，英特爾做咗相當大嘅投資喺新嘅微處理器設計上同培養快速崛起嘅PC工業。喺呢段期間英特爾成為PC微處理器嘅供應領導者，而且市場定位有相當大嘅攻勢同有時令人爭議嘅行銷策略，就好似微軟一樣支配住PC工業嘅發展方向。而Millward Brown Optimor發表嘅2007年喺世界上最強大嘅品牌排名顯示出英特爾嘅品牌價值由第15名跌咗10名到第25名。而主要競爭對手有AMD、輝達、Samsung同台積電。
英特爾喺2010年代後期面對來自AMD日益增加嘅競爭，導致佢喺個人電腦市場嘅主導地位同市場份額都大幅下跌。不過Intel喺2023年。依然擁有68.4%x86架構CPU嘅市場份額，喺市場上嘅領先地位依然遙遙領先。
馬德望省

馬德望省（粵音：maa5 dak1 mong6 saang2，高棉文：បាត់ដំបង），係喺柬埔寨嘅一個省，面積夾埋11,702平方公里，家陣約莫有997,169人喺呢度住緊。
連登討論區

連登討論區，正式稱呼：LIHKG討論區，係一個香港網上討論區，由高登討論區嘅非官方iOS應用程式「HKG+」衍生嘅一個獨立討論區，由前高登會員「連尼住」同「望遠」創立，喺2016年11月25號正式開始運作。呢個討論區吸引大部份高登討論區會員過檔。
喺2019年嘅反修例運動入面，有唔少LIHKG會員（連登仔）積極參與，令佢嘅知名度同影響力超越咗高登，外間亦將LIHKG睇成反映時下香港後生仔諗法嘅代表。討論區嘅吉祥物連登豬喺好多文宣物品都出現。連登討論區內有大量崇尚自由及民主討論，因此被親中人士視作為反政府人士嘅平台。
驚濤駭浪

《驚濤駭浪》（The Perfect Storm）係套美國嘅災難、劇情、動作電影，喺2000年上畫。呢套戲片長130 分鐘，票房有328,700,000 美金。
蘇芷晴

蘇芷晴（Natalie So Tsz Ching；1996年1月31號—），藝名So Ching，係香港女藝人。佢2021年參加ViuTV搞嘅真人騷選秀《全民造星IV》，入圍總決賽，最後攞到第6名，曾經做過女團COLLAR成員，喺2023年5月10號宣佈退出。佢男朋友係舞蹈員李啟言。
Battle Spirits

Battle Spirits（日文原名：バトルスピリッツ；官話譯名：戰魂王、戰鬥之魂）係由萬代出嘅 TCG，已經出咗53代(加埋BSC系列36代同CB系列14代，總共103代)嘅擴充卡組同55副基本卡組。
摵耳

摵耳仔（或者叫耳仔郁，英文：Ear wiggling）係指利用動耳肌（包括耳上肌、耳前肌同耳後肌）將外耳向前、向上、向後咁郁動。有啲哺乳類動物，例如牛，可以好好噉控制呢啲肌肉，佢哋利用呢啲肌肉嚟郁動同調整耳仔嘅方向，但係人類通常會覺得好難。
研究人員用動態記錄器測量人類耳仔嘅郁動，發現十二名受試者中只有兩名喺開始時已經識得自主控制耳仔附近嘅肌肉，但其他人可以透過生物回饋訓練嚟練到識郁。
老鼠乸喺發情時會摵耳仔，令老鼠公興奮並促使佢哋交配。
Battle Spirits小霸王

《Battle Spirits小霸王》（日文：バトルスピリッツ 覇王）係一套2011年嘅日本動畫。係《Battle Spirits》系列嘅其中一套動畫。

口號
「邊個攞到咭牌，邊個就可以做到霸王」。
鯊膽小英雄

《鯊膽小英雄》係套美國嘅電影，喺2005年上畫。呢套戲嘅主角係Taylor Lautner、大衛雅格同埋戴安姬頓。
Arho Sunny

Arho Sunny（中文藝稱：鴉污辛尼；中文綽號：日新哥哥；中文正稱：崔智雄；1986年1月13號—），係香港YouTuber，經營用生活做主題嘅YouTube頻道「arhoTV」；佢女朋友兼商業拍檔係Creamy。
佢本身係業餘Rapper，2010年因為政府用Rap歌硬銷「起錨」政改方案而製作Rap歌《起錨咪攪》喺網上發佈而開始出名，喺梁振英執政年代亦發佈過唔少諷刺時弊嘅Rap歌。之後佢專心經營生活化題材嘅YouTube頻道搵食賺錢，自此就比較少發佈涉及政治嘅作品。
2022年佢嘅個人YouTube頻道被指賣NFT同淘寶貨呃錢，畀網民狙擊，曾經暫停更新近兩年，到2024年復出。
鷹司平通

鷹司平通（日文：たかつかさ としみち，1923年8月26號—1966年1月27號）係鷹司家第二十七代當主，同時係作曲家、鐵路研究家，曾經做過日本交通公社博物館調査役同埋交通博物館館長。佢老婆係昭和天皇三女和子內親王。

經歷
1923年，平通響東京都出世，係公爵鷹司信輔個仔。由細細個開始，佢就係個鐵路迷，呢件事都好多人知。
1940年，佢參加大政翼讚會嘅公開招慕，最後入選。一年之後，佢響東京高等師範學校附屬中學校（即依家嘅筑波大學附屬中學兼高中），升讀大阪理工科大學（即依家嘅近畿大學）。同年，佢為大政翼讚會作咗會歌「大政翼賛の歌」。
1950年，平通同和子結婚
響婚禮上嘅鷹司平通
1950年，佢同昭和天皇三女孝宮和子內親王響高輪光輪閣結婚，由於平通呢個時候已經做咗平民，所以兩公婆婚後嘅生活好貼地，正因為咁而畀人睇為「民主嘅象徵」。
因為細個嘅興趣，令到佢成為鐵路研究家，響產經新聞社上面都有份定期投稿，文章名係「鐵路物語」，而呢版文章都廣為人知。另外，佢曾經做過日本交通公社博物館調査員、交通博物館館長，又加入鐵道迷之會。同時之間，佢又係作曲家，間中都會幫啲中小學作校歌。
1955年，和子曾經大肚，但係最後死產（個BB死咗響和子個肚入面）。之後和子再冇大過肚。
1966年1月26號，平通突然失蹤，兩日之後發現佢嘅屍體，差人判斷佢係響失蹤後一日死嘅，死因好有可能係一氧化碳中毒（不過唔肯定係他殺定自殺），終年42歲。佢死後，老婆和子認咗大給松平家嘅尚武做契仔，後嚟尚武繼承咗鷹司家。

同老婆和子嘅關係
雖然兩公婆生活貼地，睇落過得好幸福，但其實就一直不和，原因係昭和天皇夾硬將和子嫁畀平通，所以平通根本唔鍾意和子。另外，平通都被指成日出去溝女，唔理和子。有人認為和子有可能返去同老豆昭和天皇講咗呢件事，而昭和天皇一嬲之下就搵人殺咗平通，所以呢個係佢死嘅「導火線」（呢個講法未被證實）。

平通之死
1966年1月26號，佢去台東區上野公園國立美術館出席畫展，夜晚就同人去銀座酒吧，之後就失蹤。
兩日後，終於由交通博物館報警，最後畀人發現平通響涉谷區千駄谷同陪酒女前田美智子一齊死響前田嘅屋企，判斷兩人嘅死亡時間係響1月27號晏晝一點鐘至五點鐘呢段時間，死因係一氧化碳中毒。響同月29號，佢嘅死透過宮內廳發表，和子聽到之後好亂，唔知點算好，最後老豆昭和天皇嚟弔問，安慰之下先至好少少。
因為佢係出嗮名嘅鐵路研究家，所以佢嘅死實在好令人震驚，好多報紙都有報道佢嘅死，就連紐約時報同埋泰晤士報都有份，但係每家報道佢嘅死因都唔同：每日新聞同朝日新聞話佢係意外死、讀賣新聞話佢係自殺死、而週刊新潮仲話佢「死因可疑」，質疑差人講大話。
佢死後，越嚟越多人揭發平通同和子不和呢件事，開始有唔少人懷疑平通係「為情而死」，而和子響佢死後都好少出席公開活動。直到依家，平通嘅死都仲係一個迷。
麥保美

麥保美（Petit Eugene Mbende "Mbome"，1986年8月29號—）係喀麥隆足球員，身高1.74米，體重73公斤。
2011年11月22號下晝約莫兩點半，麥保美喺青衣運動場準備一場友誼賽嘅時候，喺更衣室入面暈咗，送去瑪嘉烈醫院之後清醒返，但係要留院觀察。現場消息話，麥保美屋企最近生咗個孲𤘅子，兩日嚟唔夠瞓，搞到體力不支暈倒。
2015年，麥保美居港滿7年，攞到本地球員身份。
2019年夏天，麥保美加盟香港超級聯賽球會和富大埔。
翟浩琛

翟浩琛，外號「沙田Me」，香港商人，曾經係香港黑社會組織和勝和嘅坐館。兩個仔翟俊威同翟俊朗都係藝人。仲有兩個女「翟倩欣」同「翟倩盈」據成報指現居住大圍公屋新翠邨。

個人事蹟同家庭
佢早年曾經喺新西蘭定居同讀大學，之後喺2007年回流返港。雖然翟浩琛具有江湖背景，但係佢喺2017年接受《壹週刊》訪問嘅時候就話，自己管教兩個仔好嚴，教佢哋唔可以打人，唔可以講粗口，而且兩個仔好少出夜街。

鋪路幫兩個仔女入娛樂圈
喺2017年接受《壹週刊》訪問嘅時候，翟浩琛就透露自己兩個仔想入娛樂圈，就鋪路幫兩個仔，開電影公司，大仔翟俊朗鍾意唱歌，Me哥又找吳國敬同戴辛蔚教兩個仔唱，又投資去吳國敬同太極嘅巡迴演唱會，等兩個仔可以學習唱和音。

投資參與撐警電影《時代》
2020年，翟浩琛投資開拍撐警電影時代，由於題材問題，內容對香港反送中運動持負面態度，加上網民對預告片嘅反應，同埋上映安排等事宜，電影備受唔少人關注。

武漢肺炎期間違反限聚令參與江湖壽宴
2021年4月，《蘋果日報》報導，黑社會社團和勝和喺4月1號無視武漢肺炎限聚令，喺元朗西菁街嘉嘉好宴會廳大為太上皇「囝囝」搞壽宴，包括翟浩琛以內嘅歷任和勝和坐館都有出席。如果當中有人係隱形播毒者，隨時會引發新一波疫情大爆發。
黑心食品

黑心嘢食，又叫做黑心食品，係喺食物安全上嘅詐騙，即係賣或者有份準備嘅人，明明對於嘢食嘅來源或者準備過程知道有衰嘢，但係又唔出聲扮冇嘢，搞到唔知食咗嘅人，有病或者甚至命都冇埋。呢啲情況一般都係因為有份準備嘅人或者公司，為咗賺到某種利益，而明知咁危害大眾嘅安全，所以先叫做“黑心”。
呢啲事件可以涉及到唔同嘅手法，例如食品污染（德文：kontaminant）、利用微生物學、加犯法嘅食物添加劑等等。除此之外，生產商亦有可能會因為收穫唔好而用咗非法嘅獸藥產品，又或者喺唔去貨嘅情況之下搞到嘢食發咗黴菌毒素（英文：Mycotoxin）唔理。有時，農魚林生態嘅工業污染排放，又或者人為錯誤，都可以歸入呢一類事件度。

歷史
朝鮮戰爭嗰陣，中國大陸有資本家同幹部勾結，為志願軍提供黑心產品，包括黑心食品同黑心藥品，例如相對出名嘅李寅廷同王康年等，後嚟中國發動咗三反五反運動嚟對抗呢件事。
2000年代，臺灣《蘋果日報》叫中國大陸不斷出現嘅流料嘢食做“黑心產品”。雖然話世界各地都會有商人生產同賣黑心商品，但係因為大陸出現嘅比例實喺太過離奇地高，所以連大陸自己人都覺得“中國大陸製造”已經等同係黑心產品。呢啲事，亦都令到世界唔同地方盡量避免買大陸貨，而喺臺灣同歐美國家甚至出現咗用「非中國製造」（China Free）嘅標籤，嚟表明自己貨嘅食品係安全。
由2008年以嚟，台灣連續發生三聚氰胺、塑化劑、毒澱粉、斃死豬肉、灌水肉、同黑心油等等嘅黑心食品事件，搞到消費者好驚青，甚至令外國人質疑台灣出名嘅美食，跟住旅遊業又跟住跌，大家對台灣嘅信心都冇緊啲。台灣嘅醫界人士懷疑台灣洗腎率全球第一，係同當地長期出現黑心食品有關係。

各地黑心食品案例
爾個係動態嘅未完成一覽表，內容可能隨時會變，所以呢個一覽表可能都唔會補充完整。歡迎你隨時修改並補返來源。

英國
1756－1758年，倫敦發生黑麥麵包、白麵包食品安全醜聞（The Great Bread Scandal）。 
1996年瘋牛症（當年英國首相馬卓安）

美國
以下係美國食品安全事件一覽：
想知多啲：2007年美國寵物食品污染事件
其他，待查
2006年、美國菠菜俾「大腸桿菌」污染
但有人認為，呢個係生產環節問題，污染嘅原因同「牟取暴利」無關。
<!-​​-暫時隱藏
2007年、美國豬肉含「培林」（Paylean，俗稱瘦肉精）；依照美國同日本嘅標準、呢批豬肉瘦肉精殘餘量合格[未記出處或冇根據]。
近來台灣嘅豬肉亦被驗出殘留瘦肉精，雖然唔合台灣嘅標準，但都重符合美日嘅標準。因此民進黨立委吳明敏曾經指出問題應該係在於標準過嚴而唔係豬肉有問題[未記出處或冇根據]，國民黨籍嘅彰化縣長卓伯源亦持類似意見[未記出處或冇根據]。但係目前吳明敏以保護國內豬農為由支持禁用瘦肉精[未記出處或冇根據]。（完全禁用瘦肉精對於消費者安全冇好處、若無法完全禁用瘦肉精、豬農違法取得嘅瘦肉精品質堪慮，禁用嘅結果反而係對消費者有害。唯一嘅好處係可以成為一種貿易障礙。）
2007年、美國小麥藥檢唔符合台灣標準；但呢批小麥符合美國標準，官員推測以前未出事原因喺於過去嘅儀器唔夠靈敏 。
因為呢個只係食品標準嘅差異造成嘅不合格現象，到底可唔可以定義為黑心食品？基本嘅問題都係在於黑心食品嘅定義-->
生乳
美國生乳食安辯論（英文：United States raw milk debate）

印度
2013年7月16號，印度比哈爾邦嘅薩蘭縣 Dharmashati Gandaman 村一間小學，發生幾十單食咗俾農藥污染嘅營養午餐（英文：Midday Meal Scheme）中毒，至少有23位學生死亡 。

成因同防止
對於又犯法又冇人性嘅黑心食品，原因有係意外，但係亦都有好多係特登。意外就係喺生產過程期間，有非人為嘅受污發生；而特登就係有人有計劃咁去污染啲食品。好多時，呢啲特登出現嘅情況，都係為咗降低生產成本或者攞到資金，有時亦都會為咗令啲嘢食好睇，而用咗啲有毒嘅化學物質。
新界東聯網

新界東聯網（全名新界東醫院聯網，英文：New Territories East Cluster）係香港醫院管理局嘅其中一個地區性醫院聯網，喺2001年10月成立，負責服務沙田區、大埔區、北區同部份西貢區（唔包將軍澳）132萬居民，而家總監係鍾健禮醫生。

醫院同醫療機構
威爾斯親王醫院：大型地區性急症醫院，亦係香港中文大學醫學院嘅教學醫院。
沙田醫院：療養同復康延續護理醫院，亦提供精神科住院服務。
沙田慈氏護養院：為中央療養服務輪候名冊嘅病人同嚴重殘疾病人提供護養服務嘅延續護理醫院。
白普理寧養中心：紓緩治療專科中心，提供住院同社區外展寧養服務。
雅麗氏何妙齡那打素醫院：位於大埔的急症全科醫院。
北區醫院：北區嘅急症全科醫院。
大埔醫院：提供療養、復康支援嘅延續護理醫院，亦提供精神科住院服務。
東涌綫

東涌綫（粵拼：dung1 cung1 sin3；英文：Tung Chung Line）係港鐵公司營運路線之一。連接大嶼山東涌、青衣島、下葵涌、西九龍同埋中環，由東涌站至到香港站，係屬於通勤鐵路線。東涌綫於1998年6月22號全線通車，通車後再加咗兩個車站，南昌站同欣澳站。佢哋分別喺2003年12月16號，同埋2005年6月1號啟用。

概要
東涌站
呢條線由東涌站開始，經過汲水門大橋同青馬大橋，再經西九龍填海區，西區海底隧道，駁到香港島嘅香港站。1998年6月22號通車，係第一條經大嶼山嘅鐵路。總站設喺東涌新市鎮，故名「東涌綫」。
而家，東涌綫有12個車站，當中7個站係轉綫站，分別係添馬站（可轉乘將軍澳綫），香港站（可以行到去中環站轉搭荃灣綫及港島綫）、九龍站、南昌站（可轉搭屯馬綫）、荔景站（可轉搭荃灣綫）、青衣站、欣澳站（可轉搭迪士尼綫），另外喺東涌站亦可以轉搭纜車昂坪360。除咗香港站、九龍站同東涌站喺地底外，所有車站都係起喺架空橋或者地面。東涌綫用橙色嚟表示。
東涌綫沿綫嘅車站大部分都係位於新發展區，住宅線物業相繼喺1999年後落成，所以東涌綫初時嘅客量偏低。隨住國際金融中心、漾日居、擎天半島、奧海城、青衣城同東堤灣畔等等嘅沿綫物業入伙之後，客量大幅上升。之後車站沿綫地區亦都開始發展成熟，加上南昌站、香港迪士尼樂園同埋昂坪360嘅啟用，客量更加係劇增，所以地鐵200同南韓Rotem株式會社購入咗一批新嘅列車。而且由於經本線由荃灣、葵芳來往西九龍填海區、港島商業區比較快捷，所以亦有大量荃灣綫乘客轉車使用本線。預計迪士尼樂園擴建、加上南昌站上蓋物業落成、同埋西九龍文化區落成，東涌綫乘客量會不斷增加。因應大量乘客使用本線，東涌綫喺周一至周五，返工放工繁忙時間，同埋周六返工繁忙時間，加開短程班次，來往青衣站同香港站。
而家東涌綫約4-8分鐘1班車。

歷史
港鐵南昌站往東涌方向嘅月台幕門上月台方向嘅指示
早喺1989年10月，香港政府已經決定喺大嶼山北面嘅赤鱲角起新機場，取代飽和咗嘅啟德機場。當時政府邀請地下鐵路公司（家下港鐵公司），負責起大嶼山機場鐵路，駁新機場到市區。但係工程最終要等中華人民共和國同埋英國政府談判，最後喺1994年11月達成財務同土地安排協議。最終大嶼山機場鐵路成為兩條鐵路綫，分別係東涌綫同機場快綫。1998年6月21號，由香港特別行政區第一任行政長官董建華，主持開幕儀式，第二日正式運作。
另一方面，2003年12月20號，九廣西鐵（家下港鐵屯馬綫一部分）通車，地鐵喺荔景站同奧運站之間，起咗個新站南昌站，成為東涌綫同九廣西鐵嘅轉車站，係全港第一個地鐵同九鐵二合為一嘅車站。於2005年6月1號，地鐵喺青衣站同東涌站之間，啟用咗新車站欣澳站。個車站可以經新開嘅迪士尼綫去香港迪士尼樂園。

里程碑
1998年6月22號，香港站到東涌站通車
2003年，全線列車由7卡列車改為8卡，奧運站到荔景站4線軌道啟用，為南昌站做準備。
2003年12月16號，為配合九廣西鐵試搭日同正式通車，南昌站啟用。
2005年6月1號，為配合迪士尼綫通車，欣澳站啟用。

用車
東涌綫西班牙製列車東涌綫西班牙製列車車廂東涌綫南韓製列車
一架列車8卡（通車初期7卡，喺2003年起加到8卡）。全線用咗12架由西班牙CAF同德國ADTRANZ（已經俾Bombardier收購咗）整嘅列車（A-Train）同4架南韓Rotem株式會社所整嘅列車（K-Stock）。地鐵東涌綫同迪士尼綫所有列車嘅車頭冇設有任何目的地嘅顯示（其他市區線嘅列車就有）。
Rotem列車係地鐵喺2005年為東涌綫而訂，2006-2007年投入服務。第一架列車喺2006年2月抵港，第2架列車喺2006年5月抵港，第3架列車係2006年7月抵港，淨底嗰1架韓製新列車係2006年12月抵港，佢嘅外觀設計大致上同觀塘綫嘅韓製列車一樣，但車速有所提高，而車身色彩同西班牙製列車同色，車頭都冇目的地顯示。首架新車喺2006年4月進行試車，2006年6月12號中午投入服務，第二架新列車喺2006年9月4號投入服務，第三列新列車喺2006年10月6號投入服務，第四列新列車喺2007年2月26號投入服務。
上行（往東涌）
西班牙及德國製地鐵列車車廂編組
（往香港）下行



V6XX - Z6XX - X6XX - Y7XX - W7XX - X8XX - Z8XX - V8XX
南韓製地鐵列車車廂編組註解：
V6XX/V8XX - 有駕駛室嘅拖卡
W7XX/Z6XX/Z8XX - 有集電弓嘅動力車廂
X6XX/X8XX/Y7XX - 動力車廂
東涌綫列車每架都有編號，為 TCLxx，第一到第十二架列車（西班牙同德國合製嘅列車）就係 TCL01 至 TCL12，而第十三到第十六列列車（南韓製嘅列車）就係 TCL13 至 TCL16。
譚詠麟

譚詠麟，MH（英文：Alan Tam，1950年8月23號—），花名阿倫、阿麟或「譚校長」，係已故足球名宿譚江柏個仔，喺香港出世，廣東新會人，佢係廣東話地區好有影響力嘅香港粵語流行曲歌星同電影演員，亦都係1980至1990年代嘅樂壇巨星，曾經喺1984年到1987年嘅《十大勁歌金曲頒獎典禮》連續四屆攞咗「最受歡迎男歌星」，直到而家仍然喺歌壇同埋娛樂界活躍，當佢講到有關年齡問題時，佢成日話自己「年年都廿五歲」嚟倡導樂觀、開朗嘅年輕心態。阿倫最出名係唱浪漫情歌，同以快歌同埋台風取勝嘅紅星。
2006年，譚詠麟參與903廣播劇黃金少年，又唱埋主題曲，之後重喺2006年十大勁歌金曲頒獎典禮勁歌金曲25週年榮譽金曲獎——愛情陷阱。

生平
1950年，譚詠麟響北角健康村平房區度出世，佢屋企有2個家姐同3個妹妹，佢係譚家唯一嘅仔。譚詠麟喺北角官立小學同埋馬伕子弟學校、筲箕灣官立中學讀書，1972年，佢短暂響新加坡義安工藝學院度主修經濟學。

歌唱
譚詠麟嘅歌唱事業喺1973年組成嘅溫拿樂隊正式開始。1970年代，陳友、彭健新、鍾鎮濤、葉智強同譚詠麟組成嘅溫拿樂隊，喺嗰年嘅樂隊熱潮紅極一時。譚詠麟嘅歌聲喺溫拿表現出色，並因此而成為溫拿嘅主音歌手。1978年，溫拿樂隊解散，各成員獨立發展，譚詠麟從1979年開始推出個人專輯。佢嘅第一張個人專輯係《反斗星》，而喺早期作品中最成功係1984年推出嘅《愛的根源》、《霧之戀》以及1985年推出嘅《愛情陷阱》，呢三張唱片合稱「愛情三部曲」。
1980年代中期，香港嘅樂壇進入咗「譚張爭霸年代」，即譚詠麟同埋張國榮喺樂壇爭霸嘅時期。其中，譚詠麟喺1984至1987年度《十大勁歌金曲頒獎典禮》連續四屆攞咗「最受歡迎男歌星」；譚詠麟喺1987宣布唔再領獎後，張國榮就喺1988至1989年度《十大勁歌金曲頒獎典禮》連續兩屆攞咗「最受歡迎男歌星」。
雖然佢哋嘅歌迷之間有不和，而佢哋亦喺事業上有所爭鬥，但佢哋之間從未喺傳媒面前表現出同對方不和。1999年，佢哋甚至一齊合唱咗原屬於譚詠麟嘅歌曲《幻影》同埋《霧之戀》嘅混合版。
譚詠麟紅極一時嘅經典歌曲包括《愛的根源》、《愛情陷阱》、《朋友》、《水中花》、《一生中最愛》 等。「譚張爭霸」隨住譚詠麟喺第十屆（1987年度）十大中文金曲頒獎音樂會中宣布唔再領獎後宣告結束。
踏入1990年代，雖然佢唔再領獎，但仍然留守樂壇，並保持每年都出新唱片。
喺1996年度十大中文金曲頒獎典禮獲得「香港樂壇最高榮譽大獎——金針獎」
2003年年初，譚詠麟同李克勤合作演出《左麟右李演唱會》，大受歡迎，喺香港掀起咗「左麟右李」熱潮。此後兩度加場，並喺中國大陸、澳門、東南亞同美加作巡迴演出咗90場。
截至2005年，譚詠麟已推出104張個人唱片（唔包括舊歌精選集），所演繹嘅歌曲超過800首，唱片總於1995年已總共賣咗超過2000萬張。此外，譚詠麟以總場數264場（其中個人演唱會189場）保持著香港本地演唱會嘅場數紀錄。

演員
作為一個電影演員，佢演出過好多喜劇，例如《黃飛鴻笑傳》、《黃飛鴻對黃飛鴻》同埋同成龍合演嘅《龍兄虎弟》等。1981年憑《假如我是真的》攞咗金馬獎最佳男主角。

屋企
譚詠麟已婚，但一直冇向外界公開，直到佢其中一位岳父楊碧山喺1993年離世，佢個名出現喺訃告上，呢段婚姻先至算半公開（）。佢另一位「知己」妻子同所生嘅仔喺2006年3月23日香港電台第一台節目，佢首度開腔公開同朱穎婷同埋個仔嘅關係（）。
妻
楊潔薇
朱穎婷
有一個仔譚曉風

政治立場
譚詠麟喺1997年前曾經拍過講述中國文革後政治腐敗嘅台灣電影《假如我是真的》，更加喺1989年《民主歌聲獻中華》錄過為學運打氣嘅片段，片段中嘅佢更加聲言要「剝你棚牙」（雙關語，亦可以解做「剝李鵬牙」，李鵬係當時中國嘅國務院總理，代表支持鎮壓學運嘅強硬派）。
不過後來佢嘅政治立場轉為親中，曾經身為選委嘅佢，就多次提名中共屬意嘅特首候選人；佢亦都多次支持香港政府施政。近年嚟，佢就支持過政府推行國民教育，不過佢即刻畀網民翻舊帳，話佢一邊支持國民教育，另一邊廂居然安排自己個仔去讀國際學校，之後個仔重去埋美國留學。而譚詠麟本人亦都畀傳媒影過佢揸住英國國民（海外）護照（BNO）出境，畀人串佢「講一套，做一套」。
另外喺2019年，譚詠麟同埋佢班藝人朋友，包括陳百祥、鍾鎮濤哋去咗支持警察執法嘅集會，表明撐警察喺反修例運動嘅所為，亦曾經被揭武漢肺炎疫情期間同警隊高層聚會。
佢曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
時至今日，網民仍然會攞佢喺八九民運講過嘅說話，同佢近期嘅政治表態做對比，取笑佢覺今是而昨非嘅政治立場。

選舉經歷
喺2021年9月，佢經指定團體提名(中國文學藝術界聯合會香港會員總會有限公司)成為香港特别行政區選舉委員會體育、演藝、文化及出版界委員。之後佢喺李家超無提政綱嘅情況下，有份提名李家超參與2022年香港行政長官選舉。

新冠狀病毒疫情期間違反限制令
2020年2月16號喺新冠狀病毒疫情肆虐期間，譚詠麟同一唔同前度或現役嘅警務人員，包括朱經緯警務處處長鄧炳強、總警司謝振中、仲有多名藝人包括成龍、曾志偉、方中信等，出席晨曦明星隊晚宴，違反限制令，而晚宴嘅短片同照片，之後喺網上瘋傳並惹熱議。

桃色醜聞
2021年11月，䁥稱「悲伤牛肉面_」嘅微博用户出帖，公開指摘71歲譚詠麟為老不尊，同個23歲後生擁躉，亦即係控訴者嘅女朋友上床。跟住譚詠麟所屬公司藝能製作否認同譴責，然而「悲伤牛肉面_」企硬噉回應，堅持立場。現時雙方已經無再交鋒，「悲伤牛肉面_」嘅所有圖文帖亦都唔見澌，緋聞真偽未有定論。
㞗

㞗、𨳊（粵拼：gau1），意思為男陰，現時乃粗俗俚語用字。根據康熙字典，呢個字古時讀「kau⁴」。

俗寫
因為唔少電腦唔支援個「㞗」字，所以啲想要語氣傳神嘅人，喺網絡上一般會以同音嘅「鳩」字嚟假借之。另外有唔少人用個新造嘅，乎合形聲原則嘅𨳊字；縱使其實佢古時已經有，乃至於讀音亦雷同，只得意思冇關。除此以外，以為「尻」字係正寫嘅都唔少，於是就誤用咗佢嘞。其實「尻」解做髖骨或者屎朏，通常讀「haau1」；雖然家陣個「尻」字喺某啲組合之中的確讀「gau1」，但係話唔埋都係由於撈亂咗兩者，再習慣成自然所致。

文典
《異體字字典》：「……男性生殖器，方言中常用以罵人。……《字彙．尸部》：「……㞗．渠由切音裘．男陰異名……」《正字通》：「……俗字舊．註音裘．男陰異名泥……」
綜合以上三項，古時「㞗」似乎係指整個男人陰部，不過亦有結論唔同嘅考證；例如彭志銘認為個字齋指陰莖。由於經常被粵人用作虛字來抒發情緒，而甚少表達實物，以至家陣冇乜人知或者理佢原本究竟解乜。現代粵語之中，每當要準確傳意，往往會揀官話詞語。
《不文集》：「……九是大而硬的，不應為而為，不應硬而硬者，叫戇九。……」
以上指出，同「𨳍」以及「賓周」相比，「㞗」用來鬧人時，往往帶啲失控、魯莽同衝動嘅意思。

用法
作名詞用，「陽具」嘅意思，量詞係「條」或者「碌」。例子：
留得碌㞗在，那怕冇女屌！
睇吓邊個條㞗大啲？
語氣助詞，本身冇意思，用作加強語氣。例子：
屌㞗你！（加強「屌你」嘅語氣。）
多㞗餘（加強「多餘」嘅語氣。）
點㞗樣呀你？（加強「你想點樣」嘅語氣。）
用以加強堅決嘅語氣，例子如下：
是㞗旦／求㞗其（冇所謂，隨便嘅意思；有「唔好再問我」嘅意味。）
罷㞗就（就咁算數；有「唔會再有第二次機會」嘅意味。）
話㞗之你（隨便你；有「堅決唔再理會」嘅意味。）
戇㞗（戇吓戇吓嘅意味）
*助詞，可以作為顛倒句子意思。例子：
有㞗嘢玩！（冇嘢好玩。）
有㞗女望！（冇女好望。）
形容詞（1），形容呆頭呆腦嘅樣。例子：
㞗下㞗下（呆滯笨拙。）
形容詞（2），形容人奸狡無良嘅時候，前面通常會加個𡳞字；或者形容冇主見而令人覺得好麻煩嘅人。例子：
條友仔好𡳞㞗！（嗰個人好鬼死奸狡。）
條友仔諗嚟諗去都唔知想點，㞗到死！（嗰個人唔知佢諗想點，好鬼死麻煩。）

文法
講粗口嘅時候，「㞗」字同「𡳞」字意思同性質係好似，都係好少單獨字咁使用，多會夾雜喺句子中加強語氣，文法同「𡳞」字一樣，基本上可以同「𡳞」字互換嚟用或者一齊用。例子：
好悶呀！ → 好㞗悶呀！／好𡳞㞗悶呀！（好鬼悶！／悶到發神經！）
我話之你死 → 我話㞗之你死（我決定唔會再理你）

「㞗」作名詞用嘅其它例子
㞗細冇女要，㞗長俾狗噍：市井創作俗句之一，意思即係：陽具好細冇女性會接受，陽具大就會俾狗咬噬。

「㞗」作助詞用嘅其它例子
打㞗佢：狠狠噉打佢一餐。呢個比起「打佢一餐」嚟得更狠更用力。

「㞗」作形容詞用嘅其它例子
戇㞗㞗／戇𡳞㞗：愚昧笨拙到唔識形容。

配搭
㞗毛：陽具上嘅陰毛。
戇㞗：愚昧笨拙，多數用嚟鬧人講咗（或做咗）冇意義或者無聊嘅話（或者事情）。
戇㞗仔／佬／妹：意思同上，用嚟形容人嘅名詞。
㞗屎：多數形容嗰啲一朝得志就乘機晒命，不可一世嘅人，有所謂「㞗屎撐撐」；亦有形容狡猾講大話，或者麻麻煩煩嘅人。例句：呢條友仔成身名牌揸住架波子，你睇佢幾咁㞗屎！（呢個人成身都係名牌兼渣住架保時捷跑車，你睇佢嗰個不可一世嘅衰樣！）。喺2006年，香港人喺 MSN 用語中將「㞗屎」講成「9s」。
㞗噏：胡言亂語唔知講乜、作大、信口開河嘅意思。「噏」讀作「up7」中文輸入嘅人會寫成「9up」。
好㞗雀躍：照字面解，好嘅陽具應該好似生猛嘅雀仔咁活躍；但一般係用嚟形容萬分高興嘅情緒。
唔㞗化：思想守舊古板，唔開化。
㞗芝媽碌：形容人講嘢語無倫次雜亂無章，或者做事一塌糊塗。
搲𡳞晒㞗頭：其實係由「搲（we² 或 wah²）晒頭」演變出嚟，抓爛頭皮諗極都諗唔明嘅意思；呢句係比諗極都唔明更加犀利誇張嘅形容詞。
㞗埋一堆：莫明其妙嘅組合詞語，意思即係走埋一齊，聚埋一堆，尤其是指嗰啲烏合之眾。例句：你咪同班專搞事嘅古惑仔㞗埋一堆啦！害㞗死你呀！（你唔好成日群埋嗰班專搞事嘅黑社會份子啦，盞俾佢哋害到你雞毛鴨血呀！）

引申
啲人口講時，若果要令語氣稍微禮貌些少，通常會讀歪成「蹺」（kiu3*1）。喺互聯網道，啲人為免發帖或訊息被系統阻礙，週不時會用諧音或同音嘅代替品——最簡單嘅有漢字「九」、數字「9」同英文字母「Q」等；除此以外，重有更得意，以下嘅創作。

「膠」
一路以嚟，坊間都通俗咁流傳用個「膠」字嚟引申或者暗示「㞗」，例如有人會講：「你咪亂膠咁講呀」、「咪成舊擦膠咁企喺度啦」、「黐膠花」（引申自「黐㞗線」）。

圖案代表
喺網絡社會入面，有人就將「戇㞗」讀諧音變成「硬膠」，再簡化成一個「膠」字搬出嚟用，而且有人仲用咗圖畫嚟搞鬼，整咗個小丑公仔嚟做「膠」字嘅專用圖像，如果喺咩網頁咩論壇度見到一個正圓嘅白色面，十字眼，紅紅大鼻同展笑大咀嘅圖案，咁佢多數係代表話人戇㞗嘅小丑神／膠神嘞。
巴生港線

巴生港綫（英文：Port Klang Line）係馬來亞鐵道旗下嘅KTM通勤鐵路服務中馬地區一條路綫，喺1995年8月投入服務。呢條路線屬於陸路公共交通委員會（SPAD）大吉隆坡/巴生谷綜合運輸系統，呢條路線途經霹靂州、雪蘭莪州同首都吉隆坡，連接吉隆坡同梳邦再也、莎亞南、巴生市等周邊市郊城鎮。
2024–25年英格蘭冠軍足球聯賽

2024年至2025年英格蘭冠軍足球聯賽（英文：2024–25 EFL Championship）係第33屆英格蘭冠軍足球聯賽賽事。今屆英冠聯賽喺2024年8月9號開鑼。

積分榜
最後更新：2025年3月12號。 資料來源：EFL排名規則：1＞積分；2＞得失球差； 3＞入球數；4＞對賽成績；5＞勝仗數；6＞作客入球數；7＞公平競技積分；8＞＞十二分判罰；9＞附加賽備註：
聖愛

呢幅油畫描繪耶穌嘅登山寶訓，新約聖經成日用 agape 一詞嚟指上帝對人類嘅愛。
Agape（近似粵音：Aa6 gaa1 pe4；古希臘文：ἀγάπη / ăgắpē），中文有譯做聖愛，係古希臘提到、愛嘅一種形式：古希臘文有多隻字詞可以用嚟指愛，不過唔同字詞指嘅愛都有啲唔同，當中 agape 指嘅係神聖嘅愛，意思係指無私無邪，純粹建基於善念嘅愛，有別於（例如）男男女女嗰種帶有慾望嘅愛。
Agape 同相關嘅字詞，原版新約聖經（用通用希臘語寫成嘅）成日提到，用嚟指人同上帝之間嗰種愛，而例如新約聖經講耶穌受洗，提到耶穌係上帝嘅愛子嗰陣，亦有用到 agape 相關嘅字眼。
路易·阿方素·德波旁

路易·阿方素（法文：Louis Alphonse ，1974年4月25號—）全名路易·亞利方疎·岡薩洛·維多·曼紐爾·馬高·德波旁—馬天尼斯-波迪烏（西班牙文：Luis Alfonso Gonzalo Victor Manuel Marco de Borbón y Martínez-Bordiú），係波旁王朝成員，同時係法國保皇派承認嘅現任法國國王，稱號係路易二十（Louis XX）。
如果唔係佢阿爺凱瑂王子細個曾經聽力有問題而放棄繼承皇位，咁依家好有可能係佢做西班牙國王，因為凱瑂王子係環王子嘅大佬、亞利方疎十三世個二仔，所以如果論輩份係路易二十大過現任國王菲臘六世。另外佢太嫲係英國維多利亞女皇嘅外孫女維多利亞王后，所以佢算得上係英女王伊利沙伯二世嘅遠房表姪。而西班牙前考迪羅佛朗哥就係佢嘅太爺（佢阿媽、第二代佛朗哥公爵卡雯·馬天尼斯ー波迪烏·佛朗哥嘅阿公）。
佢1974年響馬德里出世，係安茹同加得士公爵阿方素嘅二仔，自大佬弗蘭西斯科響1984年走咗之後，佢就成為西班牙波旁王朝嘅長孫。1989年，老豆走咗，只有15歲嘅路易繼承咗佢所謂嘅法國國王銜頭，做咗路易二十。
但要留意嘅係，佢有嘅法國國王、安茹公爵、加得士公爵、波旁公爵、都蘭公爵呢啲銜頭，其實都未被法國政府承認，更加唔係由西班牙國王頒發，所以係冇效嘅。唯一一個得到承認嘅係「佛朗哥公爵」，由佢阿媽、第二代佛朗哥公爵卡雯·馬天尼斯ー波迪烏·佛朗哥傳畀佢。
方志友

方志友（粵拼：fong1 zi3 jau5；1990年12月30號—）係臺灣女藝人，臺北縣（而家嘅新北市）人。佢曾經喺2007年參加過中視屬下嘅第二屆《超級星光大道》攞到第18位。
經紀約屬金星娛樂音樂部，作品多以廣告、戲劇、電影為主，少部份係校園演唱活動。2015年入選FHM男人幫 2015百大美女票選第22位，同年4月10號同演員楊銘威登記結婚，嗰年開刀生咗大女。2019年12月28號喺臺大體育館後臺舉辦個人首場生日音樂會——「NEXT ME」。

演出
呢個表唔完整，歡迎加料。
顯著差異

統計學嘅假說檢定所講嘅顯著差異（或統計學意義，英文：statistical significance，符號：ρ）係對數據之間差別嘅評價，一次實驗結果喺虛無假設之下冇乜可能發生時，就可以講呢個結果具有顯著差異。更準確嚟講，譬如某項研究定咗個數值α（顯著水平），表示虛無假設原本係啱嘅但係俾研究者拒絕咗嘅出錯概率，跟住用p值表示虛無假設正確嘅條件下得到某結果抑或仲極端過呢個結果嘅情形嘅概率。如果p ⩽ α，噉就可以認為結果具有統計學意義，或數據之間有咗顯著差異。顯著水平應該喺開始搵數據前就諗掂，習慣係定喺5%或以下，唔同學科領域可能要求唔一樣。
喺任何涉及到響總體當中隨機揀樣本嘅實驗或觀察性研究裏，得到嘅結果都有可能只不過係抽樣誤差導致嘅。但係，如果一次觀察結果嘅p值細過（或等於）顯著水平α，研究者就能夠講「今次結果反映到總體嘅特徵」嘅結論，並拒絕虛無假設。
顯著差異嘅原因可能係：
呢種差異可能因參與比對嘅數據係嚟自不同實驗對象，如比－西一般能力測驗中，大學學歷被試組嘅成績同小學學歷被試組會有顯著差異。
亦可能嚟自於實驗處理對實驗對象造成根本性狀改變，因而前測後測嘅數據會有顯著差異。例如，記憶術研究發現，被試者學習某記憶法之前嘅成績同學咗記憶法後嘅記憶成績會有顯著差異，呢個差異好可能來自於學呢種記憶法對被試記憶能力嘅改變。

歷史
18世紀嗰時就有人提出顯著差異，約翰·阿巴思諾特（英文：John Arbuthnot）同皮埃爾-西蒙·拉普拉斯做出男女出世嘅概率一樣呢個虛無假設，跟住計咗人類出世時嘅性別比嘅p值。
1925年，羅納德·費沙（英文：Ronald Fisher）喺佢本書《研究工作者的統計方法（英文：Statistical Methods for Research Workers）》當中提出咗統計假說檢定嘅諗法，叫做「顯著性檢驗」（tests of significance）。費沙建議將1/20（=0.05）嘅概率作為拒絕虛無假說嘅臨界值。喺1933年嘅一篇論文中，耶日·內曼和埃貢·皮爾遜嗌呢個值做「顯著水平」，畀咗個符號α畀佢。佢哋建議，α值要喺任何資料收集之前就諗定。
費雪初初係將顯著水平定喺0.05，但又唔想將佢定死。佢喺1956年出版嘅《統計方法與科學推斷》裏面，建議根據具體情況確定顯著水平。

相關概念
顯著水平α係p值嘅閾值，當p ⩽ α時就拒絕虛無假設（就算零假設依然可能係啱嘅）。咁就表示α亦都係虛無假設啱嘅情況下錯誤噉將佢否定咗嘅概率，叫做假陽性或第一型錯誤、棄真錯誤、α錯誤。
而有啲研究者就中意用置信水平γ = (1 − α)，佢係虛無假設啱嘅時候唔將佢拒絕嘅概率。置信水平同置信區間係Neyman喺1937年提出嘅。

顯著水平
在雙尾檢驗（英文：one- and two-tailed tests）中，顯著水平α = 0.05下嘅拒絕域分別喺抽樣分佈兩頭最尾，佔曲線底下面積嘅5%。
顯著水平（significance level，符號：α）經常攞嚟喺假說檢定中睇假設同實驗結果係咪一致，佢代表虛無假設（寫成）冇錯嘅情況下，噉啱就將佢否定咗嘅概率，即係發生第一型錯誤（棄真錯誤、α錯誤）嘅機會。
譬如我哋響兩個總體裏便隨機揀出A、B兩組樣本數據，然後發現佢哋喺.05水平上具備顯著差異，就係講兩組數據所代表嘅總體亦都有顯著差異嘅可能性係95%；而佢哋代表嘅總體重有5%嘅可能性係冇乜分別嘅，呢個5%係由於抽樣誤差造成嘅。亦都可以噉講：
如果拒絕「兩組數據一致（冇乜分別）」呢個虛無假設，噉會有5%嘅可能性犯第一型錯誤。
如果令A=兩個總體冇乜分別、B=揀出嚟兩組數有顯著差異，P(A|B) = 0.05。
如果我哋喺檢驗某實驗（Hypothesis Test）中測得嘅數據之間有顯著差異，就推翻到虛無假設，備擇假設則得到支持；反之，如果數據之間冇顯著差異，就推翻備擇假設，而唔拒絕虛無假設。通常情況下，實驗結果達到.05水平或.01水平，先至可以認為數據之間具備顯著差異，唔係嘅話就可能好似上邊講嘅咁會作出錯誤嘅判斷。作結論嗰時，要講清楚方向性（例如係顯著大過定係顯著細過）。
數學表述為：引入p值（p-value）作為檢驗樣本（test statistic）觀察值嘅最低顯著差異水平。喺α = 0.01或α = 0.05嘅情況下，若果虛無假設情況實際算得嘅概率p細過α，噉表示虛無假設成立時得到噉嘅結果嘅概率，重低過1%或5%，喺呢個顯著水平之下我哋可以拒絕虛無假設。
P(X=x)<ρ=0.05係「顯著（significant）」，統計分析軟件SPSS以*標記；
P(X=x)<ρ=0.01係「極顯著（extremely significant）」，通常以**標記。
P-hack

P-hack（用粵語讀可作粵拼 pi1 hek1 噉嘅音）係科研上嘅現象，講緊研究者操控數據分析嘅方法或者選擇性噉報導結果，目的係想得出統計上顯著（p < .05）嘅結果。就噉睇，p-hack 會令研究結果望落更可信，但係 p-hack 其實會提升得到假陽性結果嘅風險，唔單只會導致科研嘅可靠度下降，仲可能誤導後續研究同埋政策上嘅決策，造成長遠嘅負面影響。
P-hack 做法有好多，例如係漁翁撒網噉將啲自變數逐個逐個睇晒佢，睇吓有邊個得到統計顯著嘅結果，然後寫報告嗰陣淨係報導顯著嘅結果。P-hack 又可以係將同一場分析做幾次，每次都加入或者剔除其中一啲變數，然後淨係報告「有價值」嗰啲結果。由統計學嘅角度睇，呢啲做法都會令到結果有誤導性，佢實際上冇效果研究者都可以拗話佢有，屬於統計學誤用。
學者指，p-hack 嘅行為喺廿一世紀初嘅社會科學領域好普遍，引起唔少人憂慮呢啲領域嘅研究結果係咪信得過。

背景概念
平均值係 0 標準差係 1 嘅常態分佈
内文：統計顯著
睇埋：統計學
統計顯著係廿一世紀初統計學上嘅重要概念，屬於假說檢定嘅一環，用嚟判斷一個結果係咪起於偶然。
科研人員檢驗統計顯著度，個諗頭係噉嘅：假設研究緊嘅應變數總體跟從常態分佈，設平均值係 0 而標準差係 1 咁多，研究者郁手由呢個分佈嗰度做隨機抽樣，假設個樣本同總體冇咩系統性嘅分別，理應有 95% 機率個樣本嘅平均值喺 -1.96 至 +1.96 之間，而假如研究者得到個樣本，平均值係喺呢段間距外嘅，佢就有理由假定個差異並非源自隨機變化。而所謂嘅 p 值就係講緊統計顯著度，定義係「如果真係冇效果，手上個結果出現嘅機率」，即係
睇到個噉嘅結果  實際上並冇效果
喺實際應用上，啲人通常會用 0.05 嚟做 p 嘅門檻值。舉個例，假想有一位研究者，佢想測試某隻新藥係咪有效醫到某隻病，佢個總體係所有患咗嗰隻病嘅成年人，而佢個樣本係搵咗班人返嚟試隻新藥，佢計出個 p 值係 0.03 ——即係樣本嘅症狀同總體嘅症狀爭好遠，如果隻藥冇效，得 3% 機率會睇到手上嗰個結果—— p < 0.05，所以喺統計顯著概念下，研究者就有理由相信隻藥真係有效嘅。
有研究者指出，科學界成個系統喺制度上有問題。做研究嘅人一定要定時喺期刊嗰度出文，而啲期刊（尤其係聲望高嗰啲）好多時都淨係肯刊登統計上顯著嘅結果。噉就搞到做研究嘅人有誘因，想無論如何都「剒」到一個顯著嘅結果出嚟（p-hack）無視佢研究緊嗰種現象係咪真係有顯著結果。而噉就表示科研嘅結果會受到扭曲，尤其係會產生好多假陽性結果。

主要做法
睇埋：假說檢定、統計學嘅誤用同事後分析
做研究嘅人，有好多方法可以「剒個顯著結果」出嚟。
研究人員可以係噉選擇性噉報告佢哋做嘅分析：佢哋攞到數據之後，可以漁翁撒網噉試一連串統計分析，用幾種唔同嘅分析方法；最後好可能會撞啱其中一種分析方法出到顯著結果，等到要寫報告或者論文嗰陣，佢哋就淨係匯報出到顯著結果嗰一場分析；就算研究人員由此至終都只用同一種分析方法，佢哋都有可能試幾次，每試一次嗰時都添加或者剔除其中一啲變數，亦好可能會撞啱其中一場分析攞到顯著結果，最後佢哋就淨係匯報得到顯著結果嘅分析。
要避免 p-hack，研究人員可以用以下呢啲做法：
事前就決定好要用咩分析方法，而且跟足計劃做分析，唔好諗住想搵顯著結果就走去試其他分析。
將做過咩分析同埋啲結果全部如實報晒出嚟。
唔好無啦啦分拆樣本，用啲子樣本做分析。
一旦有一場分析得到顯著結果，就唔好再做探索性質嘅分析。
等等。
描述統計學

描述統計學（參照英文：descriptive statistic）係指一啲量化噉描述一柞資訊嘅統計數值。

變異數（variance，）：以下嘅數值：
，
當中  係個案數量， 係第  個個案喺個變數上嘅值，而  係個樣本嘅平均值－ 反映咗啲個案平均距離平均值幾遠。
標準差（standard deviation，）：變異數嘅開方。
... 呀噉。

概率分佈
内文：概率分佈
概率分佈係成日用嚟描述「柞數據乜嘢樣」嘅架生。一個概率分佈係一個數學函數，而呢個函數表達咗每個數值喺某個總體或者樣本入面出現嘅概率（又做機會率），，當中  就係個概率分佈。例如假設而家掟一個銀仔，用  代表掟個銀仔嘅結果，掟 10 次（個總體係「全世界嘅掟銀仔結果」，而呢 10 次就係一個樣本）。 係「公」（Head）嘅機會率係 0.5（即係 50%），而  係「字」（Tail）嘅機會率都係 0.5（假設個銀仔冇做過手腳），相應嘅概率分佈如下：
，「 係公（）嘅機會率係 50%」。
，「 係字（）嘅機會率係 50%」。
响現實世界嘅科研入面，啲變數好少可會「一係公一係字」咁二元，但個原理一樣：常態分佈（normal）就係科學入面最常用嘅概率分佈之一，如果由一個常態分佈嘅總體嗰度抽樣，個變數嘅平均值會係出現得最密嘅數值，低過平均嘅數值同高過平均嘅數值出現嘅機會率一樣，而離平均值愈遠嘅數值，抽到出嚟嘅機會率就愈低，如果按住個樣本畫一個概率分佈圖（打橫個條 X 軸係「個變數嘅可能數值」，而打戙嗰條 Y 軸係「每個數值出現嘅機會率」），一個常態分佈會俾出一條好似鐘噉嘅形狀嘅線。常態分佈嘅概率密度函數係（ 係個分佈嘅標準差）：
一個概率分佈圖；幅圖打橫個條 X 軸係「個變數嘅可能數值」，而打直嗰條 Y 軸係「每個數值出現嘅機會率」。呢幅係一幅常態分佈。
譬如話以下呢個情況噉：想像有生物學家想研究成年中華白海豚嘅身長，但佢冇可能捉嗮世界上咁多隻白海豚遂隻遂隻嚟度佢哋幾長，於是乎佢就抽個樣本出嚟，用個樣本嚟估計全世界嘅白海豚嘅身長；呢個樣本入面有 20 隻白海豚，佢哋嘅平均身長係 2.2 米，唔係隻隻都啱啱好 2.2 米長－有隻係 1.8 米長，有隻係 2.6 米長呀噉－但一隻白海豚身長高過呢個值嘅機會率大致上等如佢身長低過呢個值嘅機會率，而且離 2.2 米愈遠嘅數值出現嘅機會率愈低。如果畫幅概率分佈圖，「隻白海豚嘅身長」做 X 軸，而「每個身長數值出現嘅機會率」做 Y 軸，幅圖會出一條近似鐘形嘅線。
一般嚟講，做統計嗰陣都會假設抽樣個過程係獨立同分佈（IID）嘅－噉講嘅意思係指，樣本入面每個個體嘅數值喺由個總體嗰度抽出嚟嗰陣嘅概率分佈都係一樣，而且相互之間獨立（一個抽到嘅數值嘅概率分佈唔會影響到下一個抽到嘅數值嘅）。呢個假設慳咗好多時間同精神－如果吓吓做統計都要諗第二個抽出嚟嘅數值同第一個抽出嚟嘅數值嘅概率分佈會唔會唔同咗嘅話，計起統計上嚟就會撈絞得好交關。
平均值（Mu）同標準差（Sigma）嘅數值對常態分佈嘅影響；數值大嘅標準差表示啲個體普遍同個樣本嘅平均值差好遠。
木蘭辭

《木蘭辭》（粵拼：muk6 laan4 ci4），又有叫《木蘭詩》，係一首古文詩歌，估計出於北朝，全文大約長三百隻漢字。依首詩屬於敘事詩，講嘅係孝女花木蘭代父從軍嘅故事。
首辭嘅內容以簡述噉嘅方式敘述花木蘭嘅傳說。個故仔講述一個叫花木蘭嘅後生女，佢女扮男裝頂替佢阿爸上陣打仗，喺軍隊入邊捱咗好多年苦，後嚟建立功勳，但佢冇興趣做咩高官貴人，淨係想解甲還鄉，最後得以同屋企人團聚。成個故仔將花木蘭塑造成孝順、勇敢嘅形象，到咗廿一世紀初都仲係家傳戶曉。

粵音文言
睇埋：中古漢語
《木蘭辭》原文係用南北朝至唐朝時期嘅文言文寫嘅，原文如下。啲現代少見嘅漢字或者漢字讀法，用粵拼標咗讀音。
唧唧復唧唧，木蘭當戶織。
不聞機杼聲，惟聞女嘆󠄀息。
問女何所󠄁思，問女何所󠄁憶。
女亦無所󠄁思，女亦無所󠄁憶。
昨夜見軍帖，可汗大點兵，
軍書十二卷，卷卷有爺名。
阿爺無大兒，木蘭無長兄，
願爲市鞍馬，從此替爺征。
東市買駿馬，西市買鞍韉。
南市買轡頭，北市買長鞭󠄀。
朝辭爺孃去，暮宿黃河邊。
不聞爺孃喚女聲，
但聞黃河流水鳴濺濺。
旦辭黃河去，暮宿黑山頭。
不聞爺孃喚女聲，
但聞燕山胡騎聲啾啾。
萬里赴戎機，關山度若飛。
朔氣傳金柝，寒光照鐵衣。
將軍百戰死，壯士十年歸。
歸來見天子，天子坐明堂。
策勳十二轉，賞賜百千強。
可汗問所󠄁欲，木蘭不用尚書郎，
願借明駝千里足，送󠄁兒還󠄁故鄉。
爺孃聞女來，出郭相扶將。
阿姊聞妹來，當戶理紅妝。
小弟聞姊來，磨刀霍霍向豬󠄁羊。
開我東閣門，坐我西閣床。
脫我戰時袍，著我舊時裳。
當窗理雲鬢，對鏡帖花黃。
出門看火伴，火伴皆驚惶：
同行十二年，不知木蘭是女郞！
雄兔腳撲朔，雌兔眼迷󠄁離。兩兔傍地走，安能辨我是雄雌？

粵語譯版
《木蘭辭》依首詩嘅故仔用現代粵語表達嘅話，可以理解做以下噉。
第一段：木蘭下定咗決心
嘆息聲一聲接一聲噉傳出，木蘭對住房門織布。聽唔到織布機嘅聲，只係聽到木蘭喺度唉聲嘆氣。
問木蘭諗緊乜？問木蘭記掛緊乜？（木蘭答）：「我冇諗緊啲乜，亦冇記掛緊啲乜。
尋晚見到徵兵文書，可汗喺度大力徵兵，咁多卷文書，卷卷都有阿爸個名（可汗想阿爸上陣打）。
阿爸冇大仔，木蘭冇大哥，（木蘭）願意去市集度買馬同馬鞍，代替阿爸去出征。」
第二段：木蘭出發去打仗
喺東面市集買好馬，喺西面市集買好馬鞍墊，喺南面市集買韁繩等御馬之物，喺北面市集買長鞭。
第二朝早同父母講再見，夜晚喺黃河邊宿營。
聽唔到父母呼喚個女把聲，只係聽到黃河水流濺濺嘅聲。
第二朝早離開黃河上路，夜晚到達黑山山頭。
聽唔到父母呼喚個女把聲，只係聽到燕山胡兵戰馬叫聲。
第三段：木蘭連年出征
經過萬里奔赴戰場，翻越重重山峰好似飛緊咁快。北方寒氣傳嚟打更聲，月光映照眾戰士嘅鎧甲。
眾將士身經百戰有啲死咗，有啲就轉戰多年打贏至返嚟。
第四段：木蘭凱旋而歸
打贏返到嚟就去面見天子，天子坐喺殿堂上。木蘭多次記功授爵，仲得到千百金有餘嘅賞賜。
天子問木蘭想要啲乜，木蘭話唔想做尚書郎（冇興趣做大官），
淨係希望借天子嘅一隻千里馬，騎住隻馬返鄉下（見屋企人）。
第五段：木蘭卒之返到屋企
父母聽到個女返嚟，互相攙扶住噉去城外迎接。家姐聽到細妹返嚟，就對住門戶梳妝同打扮。
細佬聽到家姐要返嚟，磨利把刀去殺豬劏羊。
（木蘭返到嚟）打開東閣道門，坐上西閣張床（即係話木蘭四圍行，重遊掛念多年嘅屋企）。
（木蘭）除低佢嘅戰袍，著返舊時啲女仔衫。
對住窗打理頭髮，對住鏡貼返塊花黃。（木蘭）行出門口見一齊打仗嘅伙伴，伙伴都嚇咗跳：
『同行咗十二年，竟然唔知木蘭係個女仔！』
最後嗰句：
（捉住一隻兔對耳仔秤起佢）兔公兩腳會時時動彈，兔乸兩眼會眯埋噉款（所以兩者容易分）。但係當公乸兩隻兔一齊貼住地面跑，點樣分我係雄定雌？

修辭手法
《木蘭辭》裏面用咗好豐富嘅修辭手法，每句都有修辭咁滯，其中包括：
呢個表唔完整，歡迎加料。
疊字、擬聲：「唧唧復唧唧，木蘭當戶織。」
設問：「問女何所思？問女何所憶？女亦無所思，女亦無所憶。」
頂真：
「軍書十二卷，卷卷有爺名。」
「歸來見天子，天子坐明堂。」
「出門看火伴，火伴皆驚惶。」
排比：
「東市買駿馬，西市買鞍韉。南市買轡頭，北市買長鞭。」
「爺娘聞女來，出郭相扶將；阿姊聞妹來，當戶理紅妝；小弟聞姊來，磨刀霍霍向豬羊。」
誇張：
「萬里赴戎機，關山度若飛。」
對偶：
「不聞機杼聲，惟聞女嘆息。」
「朔氣傳金柝，寒光照鐵衣。」
「將軍百戰死，壯士十年歸。」
「策勛十二轉，賞賜百千強。」
借喻：「雄兔腳撲朔，雌兔眼迷󠄁離。兩兔傍地走，安能辨我是雄雌？」

歷史背景
依幅地圖，有描繪北魏（386 年至 535 年）嘅領土。
睇埋：花木蘭同北魏
《木蘭辭》係一首樂府詩，最早紀錄可見於陳朝《古今樂錄》。依首詩源自民歌，作者身份不明難以考究，例如南北朝據講就有文獻係噉樣描述《木蘭辭》嘅：
『按歌辭有《木蘭》一曲，不知起於何代也。』
現代粵語：《木蘭》依一首曲，唔知係起源喺咩時代嘅。
不過一般都認為，花木蘭好可能係真有其人嘅，而且應該係一位北朝人：有學者睇住首詩「旦辭黃河去，暮至黑山頭」同「但聞燕山胡騎聲啾啾」等嘅字句嚟考究返啲地理，主張首詩講嗰場仗應該係北魏同柔然（古時亞洲北部一國，佢哋嘅主要語言屬蒙古語系）之間打嘅；除此之外，北朝同南朝比起嚟不溜都比較尚武，佢哋啲婦女好興得閒會玩吓騎馬射箭，所以如果話佢哋出咗個後生女唔淨只識打仗仲頂替佢阿爸上陣，都唔算係好出奇嘅事。

影響
睇埋：嬉笑集、花木蘭 (1998年電影)同花木蘭 (1998年電視劇)
花木蘭嘅故事，可以話係舉世聞名，一路去到廿世紀都仲有人傳頌。例如迪士尼就喺 1998 年將木蘭個故仔拍咗做一套動畫片，套戲廣受好評，被指係廿世紀其中一套最出色嘅動畫片作品。除此之外，亦可以睇睇粵語詩集嬉笑集入邊有首詩叫《木蘭從軍》，就係講花木蘭個故仔嘅—
亞蘭生得咁風騷，心口誰知有執毛。
老豆當兵偏要替，姑娘擒賊至慌箍。
石獅睇見都流淚，紙馬騎親咪甩鬚。嫩過藕瓜條手臂，點嚟揸把殺人刀。
—成首詩歌嘅主旨，就係歌頌緊阿蘭（花木蘭）佢幾咁勇敢，為咗阿爸而作出重大嘅犧牲。
預期效用理論

預期效用理論（參見英文：expected utility theory）喺經濟學同博弈論等領域上係一個理論。呢個理論指，人嘅經濟決策係由佢哋對每個選項嘅預期效用（又或者叫效益）主宰，當中預期效用係指
「如果嗰個選擇成功會得到嘅效用嘅值」乘以
「個選擇成功嘅機會率」
到咗廿一世紀初，呢套理論經已受到多方嘅批評。

算式
喺最基本上，想像家陣個人有若干個選擇，是但攞其中一個選擇嚟睇，個選擇有  咁多個可能結果，噉呢個選擇嘅預期效用（expected utility，）可以用以下呢條式表達：
，當中
係指第  個可能結果嘅效用， 係 （ 帶嚟嘅價值）嘅函數，而  係第  個可能結果發生嘅機會率。用日常用語講，即係話個選擇嘅  等如「將每個可能結果發生嘅機會率乘嗰個結果嘅效用，再將呢啲乘出嚟嘅數冚唪唥加埋嗮一齊」。

批評
睇埋：前景理論
喺一九一七年，以色列嘅心理學家丹尼·加利曼同阿摩司·特沃斯基發表咗篇叫做《展望理論：分析風險之下嘅決策》嘅論文，文章總結咗一連串嘅證據，批評當時經濟學家經常採用預期效用理論，並且提出咗展望理論呢新理論，認為佢哋嘅新理論更加可以解釋人類點樣做決策。
對遞移關係嘅研究，亦有講到人類嘅偏好唔遞移，引起人批評預期效用理論根本唔能夠充分解釋現實。
香雪製藥

香雪製藥（粵拼：hoeng1 syut3 zai3 joek6）係中國廣東廣州嘅一間製藥公司，1986年成立，位置喺黃埔區廣州科學城金峰園路2號。公司主要出產藥品為主。佢屬下嘅品牌——抗病毒口服液，喺廣東珠三角地區出嗮名。
屬下重有廣東省涼茶養生博物館。佢亦喺廣東好多地區、北京、山西、四川、重慶、安徽、雲南同寧夏等地，夾埋整咗卅幾間子公司。

史
1986年：公司成立，初期嗌過蘿崗製藥廠。
1997年：改組成香雪製藥。
2002～2004年：贊助廣州足球隊參加中國甲A聯賽（今日嘅中甲聯賽）。
2008年：成立涼茶養生博物館。
2010年：成為2010年亞運會嘅獨家藥品供應商；同年亦到深圳交易所上市。
2022年1月28號：技術中心入選2021年（第28屆）新國家級企業技術中心。
昆凌

昆凌（粵拼：kwan1 ling4；英文：Hannah Quinlivan；1993年8月12號—）係臺灣女藝人，有澳洲、臺灣同韓國混血，原名武誼蓁（粵拼：mou5 ji4 zeon1），老公係臺灣藝人周杰倫。

代言活動
2011年11月30號，昆凌喺臺北參加香港佐丹奴旗下潮流品牌BSX宣傳活動
2018年7月7號，星加坡男演員黃經漢（英文：Ng Chin Han） （左）同昆凌（右）喺新城市廣場參加美國電影《高凶浩劫》嘅首映活動。

個人事業
2018年，昆凌嘅個人時裝品牌「JENDES」響網上開張。跟住落嚟繼續用「QUINLIVAN」做大眼仔嘅生意。
嘉兆臺

嘉兆臺（The Grand Panorama）係香港島西半山區一個私人屋苑，嚮羅便臣道10號，近聖心教堂南邊。
嘉兆臺有一個住客入口嚮堅道Cramercy地盤格離，嘉兆臺有自己嘅私人住客會所、網球場、露天游水池、私人停車場咁。
嘉兆臺有5幢多層大廈住宅，都可以望中環樓景，中高層重可以望維多利亞港中環煙花景同埋灣仔區會展景。
嘉兆臺嚮1992年由香港地產發展商恆基兆業那住長江實業起出嚟，嘉兆臺業主一般叫做香港中產階級，因為每個住宅樓盤單位都市值千幾萬港紙。
嘉兆臺住戶唔少係中環人或者外國人專業人士。
維基同享有多媒體嘅嘢：Grand Panorama, Hong Kong
畢架山一號

畢架山一號（英文：One Beacon Hill）係香港筆架山一個私人屋苑，2004年落成，門牌地址係筆架山道1號，實際沿住成條碧景林路起，發展商係長江實業。屋苑有16座，604個單位，單位建築面積由1,277至2,900平方呎。屋苑原址係九龍仔軍人宿舍，長江實業喺1999年6月以32.4億港元投到墶地。

爭議
2004年7月：承建商得唔到地政總署同意就斬咗屋苑範圍入面超過250棵樹，結果當局拒絕發出滿意紙，業主冇得如期收樓。其後地政總署向發展商索償3,200萬港元同銀行擔保嘅200萬港元，當局先至發出滿意紙。
2005年9月：冇得如期收樓嘅業主入稟法院索償。有業主認為發展商以「1緡車位」做賠償嘅和解協議係誤導，香港高等法院喺2009年底裁定有關和解協議屬冇效。另有7名業主得到香港消費者委員會訴訟基金幫手，追討延期收樓嘅損失。
2010年9月：業主立案法團不滿物業管理質素，指衛生環境惡劣，通過罷免發展商旗下嘅物業管理公司。
2011年4月：4名業主入稟法院，指屋苑入伙7年唻外牆滲水問題重未解決，要求發展商賠償。
2012年7月：新任食物及衞生局局長高永文被揭發喺畢架山一號頂樓嘅屋企僭建天台玻璃屋同埋涉嫌違規打通兩個單位。
海富中心

海富中心（Admiralty Centre）係香港金鐘嘅一座多層大廈，由長江實業同地鐵公司（家下港鐵公司）合作起嘅商廈，喺1980年落成啟用。佢高層係寫字樓，低層係商場，有香港大學專業進修學院金鐘教學中心、香港大學專業進修學院金鐘中醫臨床中心同中藥鋪、重有電器鋪、快餐店。
海富中心東面望住灣仔夏慤花園同香港警察總部。
維基同享有多媒體嘅嘢：Admiralty Centre
都會駅

都會駅（中文正讀「都會驛」，發展商胡亂自創讀音「都會站」；英文：MetroTown）係港鐵調景嶺站嘅一個私人住宅區，由長江實業、南豐集團同港鐵公司一齊合作，總共有4座。
紅磡商業中心

紅磡商業中心係香港一座寫字樓，喺九龍紅磡馬頭圍道37-39號，分A、B兩座，11層樓高，由長江實業發展，1982年起好，最底四層係商場，叫紅磡廣場。